ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-Е.03.02-46670/5-2018

12.02.2018. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/1175/2017 (985/2017)**, за набавку добара Опруга за горионике угљеног праха -ТЕНТ Б, на захтев заинтересованих лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересована лица су у писаном облику од наручиоца тражила додатне информације односно појашњења а Наручилац објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

На порталу јавних набавки смо видели тендер за набавку опруга за горионике бр.985/2017, такође и додатне информације и појашњења у вези са припремањем понуда , па имамо следеће недоумице.:

Тражени квалитет материјала за израду опруга за горионике је 50 S2 (PN), ми Вам можемо доставити понуду за израду тражених опруга за горионике од опружног челика 4830-51CrV4 и доставити атест о квалитету материјала. Нажалост не можемо доставити упоредне карактеристике првобитно захтеваног материјала јер га немамо. Уколико ви имате техничке карактеристике траженог S2 (PN) материјала, доставите нам како би их могли упоредити.

**ОДГОВОР 1:**

Имајући у виду да је у прошлогодишњој набавци бр. **3000/0113/2016 (783/2016)** „Опруга за горионике угљеног праха -ТЕНТ Б“ био предвиђен алтернативни материјал 51CrV4, који је доступнији на тржишту као и да су нам по наведеној набавци испоручене опруге од материла 51CrV4 на које нисмо имали примедбе у експлоатацији, изменама конкурсне документације биће предвиђена могућност израде и од материјала 51CrV4.

**У складу са овим појашњењем, Комисија ће израдити измене конкурсне документације и обавештење о продужењу рока за подношење понуда и исте објавити на Порталу јавних набавки и интернет страници Наручиоца**